"Kabinete e ne ya tsenngwa dinakong ka ga go tsenngwatirisong ga Thulaganyo ya Ditekolo tsa Bosetšhaba eo e tlhagisitsweng ka botlalo ka fa Pegelong ya Ngwaga le Ngwaga e e Mabapi le Ditekolo ya 2016/17 e bile e atlenegisitse Leano la Ditekolo la Bosetšhaba la 2017/18.Thulaganyo ya Ditekolo tsa Bosetšhaba e tsenngwatirisong goralala le puso e bile e aga bopaki go latela ditekolo tsa ikonomi di le 16: ditekolo tsa temothuo/metseselegae di le thataro ditekolo tsa bonno jwa batho di le supa mmogo le mosupetsatsela wa bopaki ditekolo tsa bana di le tlhano mmogo le ditekolo tsa pabalesego di le nne (ka ditekolo tsedingwe di le pedi tsa pabalesego tseo di simolong e se kgale).Kabinete e gateletse gore mafapha a tshwanetse abela tlamelo ya matlole e e tlhokagalang gore go nne le tekolo le tshekatsheko e e mosola go netefatsa mosola le tolamo ya lenaane leno."